ananddey/assamese-wiki-corpus huggingface dataset:
হায়েদেহ

মাছৌমেহ দাদেহবালা হায়েদেহ নামেৰে জনাজাত। ( ১০ এপ্ৰিল ১৯৪২ – ২০ জানুৱাৰী ১৯৯০) নামেৰে পৰিচিত আছিল পাৰ্চী শাস্ত্ৰীয়, লোক আৰু পপ সংগীতৰ এগৰাকী ইৰাণী গায়িকা। দুটা দশকৰো অধিক সময় সংগীত জগতত সক্ৰিয় আছিল আৰু ২০ শতিকাৰ ইৰাণৰ অন্যতম জনপ্ৰিয় গায়িকা হিচাপে গণ্য কৰা হয়।

প্ৰাথমিক জীৱন আৰু কৰ্মজীৱন

মা’ছুমিহ দাদেহবালো এ ১৯৪২ চনৰ ১০ এপ্ৰিলত ইৰাণৰ তেহৰাণত জন্মগ্ৰহণ কৰিছিল। ইৰাণী সংগীতজ্ঞ মহেষ্টীৰ ডাঙৰ ভগ্নী।

১৯৬৮ চনত তেওঁৰ সংগীত জীৱনৰ আৰম্ভণি হয় "গোলাহা য়েহ ৰঙাৰাং" (ৰঙীন ফুল) (পাৰ্চী: گلهای رنگارنگ) গীতটো পৰিৱেশন কৰি ১৯৭০ চনত হায়েদেহে পাৰ্চী পপ সংগীতক তেওঁৰ শাস্ত্ৰীয় পাৰ্চী ৰেপাৰ্টৰীত অন্তৰ্ভুক্ত কৰে। এই সময়ছোৱাৰপৰা আনশিৰাভ ৰোহানী, আৰু মহম্মদ হাইদৰীৰ ৰচনাসমূহৰ ভিতৰত বেজান টাৰ, গোল-ই চাং, নৱৰোজ ​​আমাদ, আৰু ছ’ঘাটি আদি উল্লেখযোগ্য।

বিপ্লৱৰ পাছত ইৰান ত্যাগ

ইৰাণৰ ইছলামিক বিপ্লৱৰ কিছুসময়ৰ আগতে ১৯৭৮ চনৰ ২৯ আগষ্টত হায়েদে যুক্তৰাজ্যলৈ প্ৰব্ৰজন কৰে। তাত তিনি বছৰ থকাৰ পিছত ১৯৮২ চনত আমেৰিকালৈ গুচি যায় আৰু পুনৰ নিজৰ কেৰিয়াৰ আৰম্ভ কৰে।

১৯৮২ চনৰপৰা জীৱনৰ শেষলৈকে হায়েদেহে লছ এঞ্জেলছত বাস কৰিছিল। ১৯৮০ চনত হায়েদেহৰ কেৰিয়াৰ গঢ় লৈ উঠে, কাৰণ বিপ্লৱৰ পিছত দক্ষিণ কেলিফৰ্ণিয়াত ইৰাণী পলায়নৰ সংখ্যা বৃদ্ধি পায়।

এই সময়ছোৱাত হায়েদেহে কেইবাটাও সফল এলবাম মুকলি কৰে আৰু ইৰাণত তেওঁৰ সকলো গীত নিষিদ্ধ কৰা হয়। তেওঁৰ ৰাজনৈতিক আৰু নষ্টালজিক গীত যেনে "ৰৌজা-ই ৰোছান", "খোডাফেজ", "ফাৰিয়াদ" আৰু "জিণ্ডেগী" ইৰাণী নিৰ্বাসিত সম্প্ৰদায়ৰ মাজত অতি জনপ্ৰিয় হৈ পৰিছিল।

আমেৰিকাত তেওঁৰ প্ৰায়বোৰ গীতৰ গীতিকাৰ আৰু প্ৰযোজক হিচাপে আছিল ছাদেদ নোজৌকি, মহম্মদ হেইদাৰী আৰু এণ্ড্ৰনিক। আৰমালান সৰফৰাজ, হোমা মিৰ-আফছাৰ আৰু বিজন সমন্দৰৰ সৈতেও কাম কৰি আহিছে। হায়েদেহৰ ৩০টাতকৈও অধিক গীত লিখিছে তেওঁৰ বন্ধু লেলা কাছৰা (হেদিয়েহ নামেৰেও পৰিচিত), যিয়ে মাজে মাজে হায়েদেহৰ বহু এলবামৰ গীতৰ বাবে কবিতা আবৃত্তি কৰে। নিৰ্বাসনৰ সময়ত হায়েদেহে নিয়মিতভাৱে লছ এঞ্জেলছৰ ইৰাণৰ টেলিভিছন চেনেল আই আৰ টিভি জামেহ-ই-জামেহত উপস্থিত হৈছিল।

মৃত্যু আৰু সমাধি

১৯৯০ চনৰ ২০ জানুৱাৰীত কেলিফৰ্ণিয়াৰ ছান ফ্ৰান্সিস্কোৰ কাছাব্লাংকা ক্লাবত অনুষ্ঠিত হোৱা কনচাৰ্টৰ কেইঘণ্টামান পিছত হাৰ্ট এটেকত আক্ৰান্ত হৈ তেওঁৰ মৃত্যু হয়। তেওঁৰ বয়স আছিল ৪৭ বছৰ। তেওঁৰ ডায়েবেটিছ আৰু উচ্চ ৰক্তচাপ আছিল। মৃত্যুৰ কেইসপ্তাহমানৰ পিছত বাহৰেইনত লাইভ কনচাৰ্ট পৰিৱেশন কৰাৰ কথা আছিল। সাড়ে তিনি ঘণ্টীয়া এই কনচাৰ্টৰ এটা ভিডিঅ’ ৰেকৰ্ডিং কৰিছিল কেলিফৰ্ণিয়াৰ পাৰ্চী আই টি বিশেষজ্ঞ খোছৰ’ মোটাৰ্জেমিয়ে যদিও অজ্ঞাত কাৰণত ইয়াক আনুষ্ঠানিকভাৱে মুকলি কৰা হোৱা নাই।

পাছদিনা ২৪ জানুৱাৰীত হায়েদেহক কেলিফৰ্ণিয়াৰ লছ এঞ্জেলছৰ ৱেষ্টউড ভিলেজ মেম’ৰিয়েল পাৰ্ক কবৰস্থানত সমাধিস্থ কৰা হয়। মৃত্যুৰ কিছুসময়ৰ আগতে হায়েদেহে এটা এলবাম ৰেকৰ্ডিং কৰি আছিল।

তথ্যৰ উৎস

বাহ্যিক সংযোগ

Documentary website (in English & Persian)
Hayedeh live performance, National TV, Tehran, 1977 (Video)

শ্ৰেণী:ইৰানৰ ব্যক্তি
শ্ৰেণী:মৃত ব্যক্তি
শ্ৰেণী:গায়িকা
গাইটি হাছান

গাইটি হাছান (; ১৯ নৱেম্বৰ ১৯৫৬) এগৰাকী ভাৰতীয় বিজ্ঞানী। আণৱিক জীৱবিজ্ঞান, জেনেটিক্স, স্নায়ুবিজ্ঞান আৰু কোষ সংকেত তেওঁৰ গৱেষণাক্ষেত্ৰ। হাছান ভাৰতীয় বিজ্ঞানী আৰু প্ৰযুক্তিবিদসকলৰ শীৰ্ষ সংস্থা ভাৰতীয় ৰাষ্ট্ৰীয় বিজ্ঞান একাডেমীৰ (আই.এন.এছ.এ.) এগৰাকী ফেল'। হাছান ভাৰতীয় বিজ্ঞানী আৰু প্ৰযুক্তিবিদৰ শীৰ্ষ সংস্থা ইণ্ডিয়ান নেচনেল ছায়েন্স একাডেমী (INSA)ৰ এগৰাকী ফেল'। তাৰ পিছত ১৯৭৬ চনত দিল্লী বিশ্ববিদ্যালয়ৰ মিৰাণ্ডা হাউছৰ পৰা প্ৰাণীবিজ্ঞানত বি এছ চি ডিগ্ৰী লাভ কৰে। ১৯৭৮ চনত জীৱ বিজ্ঞানত এম এছ চি আৰু দিল্লীৰ জৱাহৰলাল নেহৰু বিশ্ববিদ্যালয়ৰ পৰা ১৯৮০ চনত এম ফিল. ডিগ্ৰী লাভ কৰে। হাছানৰ মতে, পি. এইচডি.-ৰ বাবে বিশ্ববিদ্যালয়ত আৱেদন কৰাৰ সময়ত তেওঁ প্ৰথমবাৰৰ বাবে উপলব্ধি কৰিছিল যে, "সংখ্যালঘু শ্ৰেণীৰ অন্তৰ্গত হ'লে বৈষম্যৰ সৃষ্টি হ'ব পাৰে।" তেওঁৰ মতে ইয়াৰ ফলত তেওঁ "সচেতনভাৱে আন মহিলা বিজ্ঞানীসকলক সমৰ্থন কৰিবলৈ চেষ্টা কৰিছে, সেয়া ছাত্ৰীয়েই হওক বা সহকৰ্মীয়েই হওক।" -ত কৰ্মৰত; তাত তেওঁ প্ৰাণীৰ আন্তঃকোষীয় কেলচিয়ামৰ মাত্ৰাৰ পৰিৱৰ্তনৰ প্ৰণালীৱদ্ধ আৰু কোষীয় পৰিণতিৰ সন্দৰ্ভত গৱেষণা কৰি আছে‍। ১৯৮৩ চনত হাছানে মুম্বাইৰ টাটা ইনষ্টিটিউট অৱ ফাণ্ডামেণ্টেল ৰিচাৰ্চ (টিআইএফআৰ)ত আণৱিক জীৱবিজ্ঞান ইউনিটৰ ভিজিটিং ফেল' আৰু গৱেষক সহযোগী হিচাপে তেওঁ যোগদান কৰে। ব্ৰিটিছ অভাৰচিজ ৰিচাৰ্চ ষ্টুডেণ্ট এৱাৰ্ড, ৱেলকাম ট্ৰাষ্টৰ পৰা ফেল'শ্বিপ আৰু ৰকফেলাৰ বায়'টেকন'লজিৰ পৰা কেৰিয়াৰ ফেল'শ্বিপ লাভ কৰিছে। ২০০৬ চনত বাংগালুৰুৰ ইণ্ডিয়ান একাডেমী অৱ চাইন্সেছৰ ফেল' আৰু ২০০৭ চনত তেওঁ এছিয়া-পেচিফিক মলিকুলাৰ বায়’লজি নেটৱৰ্কৰ সদস্য হিচাপে নিৰ্বাচিত হয়। তেওঁ ইণ্ডিয়ান নেচনেল ছায়েন্স একাডেমী (ইনছা)-ৰ এগৰাকী ফেল'।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰঞ্জিতা কৌৰ

ৰঞ্জিতা ৰবি কৌৰ (; জন্ম: ২২ ছেপ্টেম্বৰ ১৯৫৬) এগৰাকী ভাৰতীয় অভিনেত্ৰী আৰু ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ FTII) প্ৰশিক্ষণপ্ৰাপ্ত। তেওঁ প্ৰায় ৪৭ খন ছবিত অভিনয় কৰিছে। এই ছবিসমূহৰ ভিতৰত আছে লাইলা মজনু (১৯৭৬), আঁখিয়ো কে ঝৰোখেঁ ছে (১৯৭৮) আৰু পতি পত্নী ঔৰ ৱহ (১৯৭৮)। তেওঁ তিনিবাৰকৈ ফিল্মফেয়াৰ বঁটাৰ বাবে মনোনীত হৈছিল, য’ত ওপৰত উল্লেখ কৰা দুখন ছবিও আছে।

কৰ্মজীৱন

লাইলা মজনু (১৯৭৬) ছবিখনত ঋষি কাপুৰৰ বিপৰীতে মুখ্য চৰিত্ৰত অভিনয় কৰি কৌৰে তেওঁৰ চলচ্চিত্ৰী কেৰিয়াৰ আৰম্ভ কৰে। পৰৱৰ্তী সময়ত তেওঁ পতি পত্নী ঔৰ ৱহ (সঞ্জীৱ কুমাৰৰ সৈতে) আৰু আঁখিয়ো কে ঝৰোখেঁ ছে (শচীনৰ সৈতে) আদি ব্যৱসায়িকভাৱে সফল ছবিত অভিনয় কৰে। মিথুন চক্ৰৱৰ্তীৰ সৈতে সুৰক্ষা, তাৰাণা, হমছে বঢ়কৰ কৌন, আদত ছে মজবুৰ, বাজী, ঘৰ এক মন্দিৰ (১৯৮৪) আদি ছবিত তেওঁ এক বিশিষ্ট যুতি গঠন কৰিছিল। সত্তে পে সত্তাত তেওঁ অমিতাভ বচ্চনৰ নায়িকাৰ চৰিত্ৰত অভিনয় কৰিছিল। কৌৰে ৰাজশ্ৰীৰ বহু সফল ছবিত অভিনয় কৰি এই প্ৰডাকচন হাউচটোৰ সৈতে জড়িত আছিল । ঋষি কাপুৰ, শচীন, ৰাজ বব্বৰ, ৰাজ কিৰণ, দীপক পৰাশৰ, বিনোদ মেহৰা আৰু আমোল পালেকাৰৰ সৈতে কেইবাখনো ছবিত অভিনয় কৰিছিল। চলচ্চিত্ৰ জগতৰ পৰা মেলানি মগাৰ পূৰ্বে তেওঁৰ শেষ ছবিখন আছিল ১৯৯০ চনত গুনাহোঁ কা দেৱতা। নব্বৈৰ দশকৰ মাজভাগত কেইখনমান টেলিভিছন ধাৰাবাহিকত অভিনয় কৰি তেওঁ অভিনয়ৰ পৰা বিৰতি লৈছিল। ১৫ বছৰৰ পাছত পুনৰ চিনেমালৈ ঘূৰি আহে অঞ্জানে: দ্য আনন’ন (২০০৫)ৰ যোগেদি। ২০০৮ চনত তেওঁ জিন্দগী তেৰে নাম ছবিত অভিনয় কৰে, যিয়ে তেওঁক মিথুন চক্ৰৱৰ্তীৰ সৈতে পুনৰ মিলিত কৰে। ছবিখনৰ পলমকৈ ২০১২ চনত মুক্তি পাইছিল। ২০১১ চনত তেওঁ শচীনৰ সৈতে আঁখিয়ো কে ঝৰোখেঁ ছেৰ ছিকুৱেল জানা পেহচানাত পুনৰ মিলিত হয়। ২০২৪ চনৰ হিচাপত আজিলৈকে এইখনেই তেওঁৰ শেষ ছবি।

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:হিন্দী চলচ্চিত্ৰৰ অভিনেত্ৰী
ৰতি

ৰতি বা ৰতিদেৱী হৈছে হিন্দুসকলৰ প্ৰেম, জৈৱিক কামনা-বাসনা আৰু যৌন তৃপ্তিৰ দেৱী। ৰতিত প্ৰায়েই হাতত এখন তৰোৱাল লৈ থকা অৱস্থাত চিত্ৰিত কৰা হয়।

জন্ম আৰু বিবাহ

কালিকা পুৰাণত ৰতিৰ জন্ম বৃতান্ত বহলাই পোৱা যায়। এই আখ্যান অনুসৰি সৃষ্টিকৰ্তা ব্ৰহ্মাই দহগৰাকী প্ৰজাপতিৰ সৃষ্টিৰ পিছত নিজৰ মানসপুত্ৰ প্ৰেমৰ দেৱতা কামদেৱৰ জন্ম দিয়ে। পুষ্পবাণেৰে গোটেই জগতত প্ৰেম বিলাই দিবলৈ কামদেৱক ব্ৰহ্মাই নিৰ্দেশ দিয়ে। প্ৰজাপতি দক্ষই কামদেৱক এগৰাকী পত্নী প্ৰদান কৰিবলৈ ইচ্ছা প্ৰকাশ কৰে। কামদেৱে প্ৰথমেই নিজৰ শৰ ব্ৰহ্মা আৰু প্ৰজাপতিসকলৰ ওপৰত নিক্ষেপ কৰে যাৰ ফলত তেওঁলোক আটায়ে ব্ৰহ্মাৰ জীয়ৰী সন্ধ্যাৰ প্ৰতি বাসনামত্ত হয়। সেই সময়তে সেই ঠাইৰে পাৰ হৈ যোৱা শিৱই তেওঁলোকৰ এই অৱস্থা দেখি ‌হাঁহে। এই কথাত লজ্জিত হৈ ব্ৰহ্মা আৰু প্ৰজাপতিসকল উত্তেজিত হয় আৰু তেওঁলোকৰ দেহৰ পৰা ঘাম নিৰ্গত হয়। দক্ষৰ দেহৰ ঘামৰপৰাই অপূৰ্ব সুন্দৰী ৰতিৰ জন্ম হয় আৰু তেওঁ ৰতিক কামদেৱৰ হাতত অৰ্পণ কৰে। ব্ৰহ্মাই কামদেৱৰ ওপৰত ক্ৰুদ্ধ হৈ ভৱিষ্যতে শিৱৰ দ্বাৰা ভস্মীভূত হ'বলৈ অভিশাপ দিয়ে। কামদেৱে কাবৌ-কোকালি কৰাত দয়া ওপজি ব্ৰহ্মাই কামদেৱৰ পুনৰ্জন্ম সুনিশ্চিত কৰে। ব্ৰহ্মবৈৱৰ্ত পুৰাণৰ মতে ব্ৰহ্মাৰ কামদৃষ্টিৰ পিছত সন্ধ্যাই দেহত্যাগ কৰে আৰু পৰৱৰ্তী সময়ত বিষ্ণুৱে সন্ধ্যাক ৰতি নামেৰে পুনৰ্জনম প্ৰদান কৰি কামদেৱৰ সৈতে বিবাহ সম্পন্ন কৰে। শিৱপুৰাণত উল্লেখ আছে যে দেহত্যাগৰ পিছত ৰতিয়ে দক্ষৰ ঘামৰ পৰা জন্ম লয়।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:হিন্দু দেৱী
মিনাল দাখৱে ভোঁচলে

মিনাল দাখৱে ভোঁচলে হৈছে এগৰাকী ভাৰতীয় বিজ্ঞানী আৰু ভাইৰাছ বিশেষজ্ঞ। তেখেত পুণেস্থিত জৈৱ-প্ৰযুক্তিবিদ্যাৰ কোম্পানী "মাইলেব ডিস্ক'ভাৰি ছলিউশনছ"ত কৰ্মৰত। কোম্পানীটোৰ "গৱেষণা আৰু উন্নয়ন" শাখাৰ তেখেত মুৰব্বী। ক'ভিড-১৯ৰ প্ৰথমটো ভাৰতীয় পৰীক্ষণ-সঁজুলি নিৰ্মাণত তেখেতে অগ্ৰণী ভূমিকা পালন কৰে। এইটো বিশেষ সঁজুলিৰ নিৰ্মাণ তেওঁ আৰু তেওঁৰ নেতৃত্বত থকা দলটোৱে মাত্ৰ ছটা সপ্তাহৰ ভিতৰতে সম্পূৰ্ণ কৰি উলিয়ায়।

উদ্ভাৱন

সমগ্ৰ পৃথিৱীত ক'ৰ'ণা ভাইৰাছে মহামাৰীৰ ৰূপ ধাৰণ কৰাৰ মুহূৰ্তত ভাৰতীয় চিকিৎসা গৱেষণা পৰিষদ (Indian Council of Medical Research)-এ ভাৰতৰ ব্যক্তিগত খণ্ডৰ প্ৰয়োগশালাসমূহ বা লেব'ৰেটৰীসমূহকো ভাইৰাছবিধৰ চিনাক্তকৰণ আৰু পৰীক্ষণৰ বাবে অনুমতি প্ৰদান কৰে। তাৰ ঠিক দুসপ্তাহৰ পাছতেই ভাৰতে প্ৰথমটো পৰীক্ষণ সঁজুলি বজাৰত মুকলি কৰিবলৈ সক্ষম হয়। এই কামটো সম্পন্ন কৰে পুণেত থকা জৈৱ-প্ৰযুক্তিবিদ্যাৰ কোম্পানী মাইলেব ডিস্ক'ভাৰি ছলিউছনছে। সেই উদ্ভাৱনৰ বাবে কৃতিত্ব দিয়া হৈছে মিনাল দাখৱে ভোঁচলে আৰু তেওঁৰ দলটোক। উল্লেখযোগ্য যে, খাদ্য আৰু ঔষধ কৰ্তৃপক্ষ (Food and Drug Authority, FDA); কেন্দ্ৰীয় ঔষধ মান নিয়ন্ত্ৰণ প্ৰতিষ্ঠান (Central Drugs Standard Control Organisation, CDSCO) আৰু ৰাষ্ট্ৰীয় ভাইৰ'ল'জি প্ৰতিষ্ঠানৰ (NIV) পৰা বাণিজ্যিক অনুজ্ঞাপত্ৰ লাভ কৰা মাইলেবেই হৈছে প্ৰথমটো ভাৰতীয় প্ৰতিষ্ঠান।

বিজ্ঞানী মিনাল দাখৱে ভোঁচলে আণৱিক ৰোগ আৰু সেইসমূহৰ প্ৰণালীবদ্ধ চিনাক্তকৰণৰ লগত জড়িত। এই ক্ষেত্ৰত তেখেতে সাতবছৰ ধৰি কাম কৰি আছে। পুণেৰ "মাইলেব ডিস্ক'ভাৰি ছলিউছনছ"ৰ গৱেষণা আৰু উন্নয়ন শাখাত তেখেত মুৰব্বীৰ ভূমিকা পালন কৰি আহিছে। প্ৰতিক্ৰিয়াসাধকৰ (Reagent)ৰ সূচনা আৰু পৰিচালনাকে ধৰি বিভিন্ন গৱেষণামূলক প্ৰকল্পৰ জৰিয়তে পৰৱৰ্তী প্ৰজন্মৰ গৱেষকসকলৰ বাবে এটা পথ তৈয়াৰ কৰাটো তেখেতৰ মূল দায়িত্ব।

ক'ভিড-১৯ৰ পৰীক্ষণ সঁজুলি

ভোঁচলেৰ নেতৃত্বত মাইলেবে ক'ভিড-১৯ৰ বিশেষ পৰীক্ষণ সঁজুলিটোৰ কাম কৰিবলৈ আৰম্ভ কৰিছিল ফেব্ৰুৱাৰীৰ পৰা। ১৮ মাৰ্চত তেওঁলোকৰ কৰ্ম সম্পন্ন হয়। আৰু সঁজুলিটোৰ পুনৰীক্ষণৰ বাবে ভোচলেয়ে সেইটো NIV লৈ প্ৰেৰণ কৰে। তেওঁলোকৰ দলটোত দহগৰাকী ব্যক্তিয়ে কাম কৰিছিল। তেওঁলোকে সাজি উলিওৱা সঁজুলিটোৰ নাম পাথো ডিটেক্ট (Patho Detect)।

বিজ্ঞানী ভোঁচলেয়ে কয় যে, "আমাৰ পৰীক্ষণ-সঁজুলিটোৱে মাত্ৰ আঢ়ৈ ঘণ্টাৰ ভিতৰতে ৰোগনিৰ্ণয় কৰিব পাৰিব যিটো কাম কৰিবলৈ বিদেশী সঁজুলিবোৰে ছয়-সাতঘণ্টা সময় লয়। " তেওঁ লগতে কয় যে, "আমি পেথো ডিটেক্ট নামৰ এই কীটটো অভিলেখসৃষ্টিকাৰী সময়ত সাজি উলিয়াইছোঁ। তিনি-চাৰিমাহৰ পৰিৱৰ্তে মাত্ৰ ছয় সপ্তাহতে। "

উল্লেখযোগ্য কথা যে, এই সমগ্ৰ পৰীক্ষা-গৱেষণা চলাই থকা মুৰব্বী বিজ্ঞানী ভোঁচলে গৰ্ভৱতী অৱস্থাত আছিল। ফেব্ৰুৱাৰী মাহত তেখেত গৰ্ভাৱস্থাজনিত এক জটিলতাৰো মুখামুখি হৈছিল। তেনেদৰেই তেখেতে নিজৰ গৱেষণা আৰু কৰ্তব্যত নিয়োজিত হৈ আছিল। অৱশেষত ১৯ মাৰ্চৰ দিনা তেখেতে এটি কন্যা সন্তান জন্ম দিয়ে। তাৰ আগদিনা অৰ্থাৎ ১৮ মাৰ্চত তেখেতে পৰীক্ষণ-সঁজুলিটোৰ নিৰ্মাণ সম্পূৰ্ণ কৰি তাৰ পুনৰীক্ষণৰ বাবে এন.আই.ভিলৈ প্ৰেৰণ কৰিছিল। তেখেতে কয় যে, "এইয়া জৰুৰীকালীন সময়। মই তাক এক প্ৰত্যাহ্বান হিচাপে লৈছিলোঁ। মই মোৰ দেশৰ প্ৰতি সেৱা আগবঢ়াব খুজিছিলোঁ। এই কাম কৰাত আমাৰ দহজনীয়া দলটোৱে বৰ কষ্টস্বীকাৰ কৰিছিল। " বায়'ক'ন কোম্পানীৰ অধ্যক্ষা আৰু পৰিচালন সঞ্চালক কিৰণ মজুমদাৰ-শ্বায়েও ভোঁচলেক টুইটাৰত প্ৰশংসা কৰে আৰু মাইলেব প্ৰতিষ্ঠানক অভিনন্দন জনায়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় মহিলা বিজ্ঞানী
শ্ৰেণী:ভাৰতীয় বিজ্ঞানী
এন টি ৰামা ৰাও জুনিয়ৰ

নন্দমুৰি তাৰকা ৰামা ৰাও ((জন্ম ২০ মে' ১৯৮৩), জনপ্ৰিয়ভাৱে এন টি আৰ জুনিয়ৰ নামেৰে পৰিচিত৷ তেওঁ এজন ভাৰতীয় অভিনেতা, প্ৰযোজক আৰু টেলিভিছন পৰিৱেশক যি মূলতঃ তেলেগু চিনেমাত কাম কৰে। ভাৰতীয় চিনেমাৰ অন্যতম পাৰিশ্ৰমিকপ্ৰাপ্ত অভিনেতাৰ ভিতৰত অন্যতম৷ তেওঁ ২০১২ চনৰ পৰা ফৰ্বছ ইণ্ডিয়াৰ চেলিব্ৰিটি ১০০ তালিকাত অন্তৰ্ভুক্ত। সংবাদ মাধ্যমত তেওঁক মেন অৱ মাছ বুলি কোৱা হয় আৰু তেওঁ ৩০খনতকৈও অধিক ছবিত অভিনয় কৰিছে। তেওঁ কেইবাটাও বঁটা লাভ কৰিছে, য’ত আছে, তিনিটা ফিল্মফেয়াৰ এৱাৰ্ডছ চাউথ, তিনিটা চিনেএমএ এৱাৰ্ড, এটা চিআইএমএ বঁটা, এটা আইআইএফএ বঁটা আৰু দুটা নন্দী বঁটা।

তেওঁ ভাৰতীয় মেটিনি আইডল আৰু অন্ধ্ৰ প্ৰদেশৰ প্ৰাক্তন মুখ্যমন্ত্ৰী এন টি ৰামা ৰাওৰ নাতি ৷ তেওঁ ব্ৰহ্মৰ্ষী বিশ্বামিত্ৰ (১৯৯১) আৰু ৰাষ্ট্ৰীয় চলচ্চিত্ৰ বঁটা বিজয়ী ৰামায়ণ (১৯৯৭) ছবিত শিশু অভিনেতা হিচাপে অভিনয় কৰিছিল । তেওঁ নিন্নু চৌদালানি (২০০১) ছবিত মুখ্য অভিনেতা হিচাপে অভিষেক ঘটায় আৰু ষ্টুডেণ্ট নং: ১ (২০০১) আৰু একচন ড্ৰামা আদি (২০০২)ৰ জৰিয়তে তেওঁৰ সমাদৰ লাভ কৰে। ইয়াৰ পিছতে ছিম্হাদ্ৰী (২০০৩), ৰাখী (২০০৬), ইয়ামাডোংগা (২০০৭), আধুৰ্ছ (২০১০), বৃন্দাবনম (২০১০), আৰু বাদশ্বাহ (২০১৩)কে ধৰি ব্যৱসায়িকভাৱে সফল ছবিত তেওঁ অভিনয় কৰে।

বক্স অফিচত কিছু সময়ৰ বাবে বিপৰ্যয়ৰ অন্তত তেওঁ একচন ড্ৰামা টেম্পাৰ (২০১৫)ৰ জৰিয়তে শক্তিশালী প্ৰত্যাৱৰ্তন ঘটায় আৰু নান্নাকু প্ৰেমাথো (২০১৬), জনথা গেৰেজ (২০১৬), জয় লাভ কুছা (২০১৭), আৰু অৰবিন্দ সমেথা বীৰা ৰাঘভা (২০১৮)ৰ সৈতে সফলতাৰ ধাৰা অব্যাহত ৰাখে। ইয়াৰ পিছত তেওঁ মেগনাম অপাছ আৰ আৰ আৰ (২০২২)ত অভিনয় কৰে, যিয়ে বিশ্বব্যাপী এক পৰিঘটনাত পৰিণত হয়, যাৰ ফলত তেওঁ প্যান ইণ্ডিয়া খ্যাতি আৰু আন্তঃৰাষ্ট্ৰীয় স্বীকৃতি লাভ কৰে৷ য'ত তেওঁ ক্ৰিটিক্স চয়ছ ছুপাৰ এৱাৰ্ডত একচন চলচ্চিত্ৰৰ শ্ৰেষ্ঠ অভিনেতাৰ বাবে মনোনয়ন লাভ কৰে।

ৰামা ৰাও জুনিয়ৰে তেলেগু ভাষাৰ ৰিয়েলিটি টিভি শ্ব’ বিগ বছ (২০১৭)ৰ প্ৰথম ছিজন আৰু ইভাৰু মীলো কোটিছৱাৰুলু (২০২১)ৰ পঞ্চম ছিজনৰো আয়োজন কৰিছিল। এজন প্ৰশিক্ষিত কুচিপুডী নৃত্যশিল্পী, তেওঁক ভাৰতীয় চিনেমাৰ অন্যতম উন্নত নৃত্যশিল্পী হিচাপে বহুলভাৱে গণ্য কৰা হয়। ভাৰতীয় চিনেমাৰ কেইজনমান বহুভাষী ব্যক্তিৰ ভিতৰতো তেওঁ অন্যতম।

তথ্যসূত্ৰ

শ্ৰেণী:ভাৰতীয় অভিনেতা
শ্ৰেণী:দাক্ষিণাত্যৰ অভিনেতা
শ্ৰেণী:তেলেগু চলচ্চিত্ৰৰ অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:জীৱিত ব্যক্তি
শ্ৰেণী:অভিনয় শিল্পী
শ্ৰেণী:চলচ্চিত্ৰ প্ৰযোজক
শ্ৰেণী:কণ্ঠশিল্পী
শ্ৰেণী:অন্ধ্ৰপ্ৰদেশৰ ব্যক্তি
সৰভোগ

সৰভোগ {IPA:ˈsə(r)ˌbɒg} অসমৰ বৰপেটা জিলাত অৱস্থিত এখন ঠাই৷ এই অঞ্চলটো বেঁকী নৈৰ পাৰত অৱস্থিত৷

ইতিহাস

সৰভোগৰ নামটো গাখীৰৰ প্ৰাচুৰ্যতাৰ পৰা অহা বুলি কোৱা হয়৷ এই অঞ্চলত স্থানীয়ভাৱে উৎপাদন কৰা গাখীৰ আৰু অন্যান্য দুগ্ধজাত সামগ্ৰীৰ বাবে অঞ্চলটো প্ৰখ্যাত৷

ভৌগোলিক বিৱৰণ

ভৌগোলিকভাৱে সৰভোগ ত অৱস্থিত৷ এই অঞ্চলৰ সাগৰৰ পৰা গড় উচ্চতা ৫০ মিটাৰ ৷

আন্ত:গাঁথনি

২০১১ চনৰ লোকপিয়ল অনুসৰি, সৰভোগৰ মুঠ জনসংখ্যা ৭৫৫৩ জন৷ ইয়াৰে ৫১% পুৰুষ আৰু ৪৯% মহিলা৷ সৰভোগৰ গড় সাক্ষৰতাৰ হাৰ ৭৮% ৷ ইয়াৰ ভিতৰত পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৮৩% আৰু ৭২% ৷ সৰভোগৰ জনসংখ্যাৰ ১০% ছয় বছৰ বয়সৰ অনুৰ্ধৰ৷

যাতায়ত ব্যৱস্থা

সৰভোগ দাঁতিকাষৰীয়া অঞ্চলসমূহৰ সৈতে ৰে'লপথ আৰু আলিবাটেৰে সংযোজিত হৈ আছে৷ ইয়াৰ মাজেৰে পাৰ হৈ যোৱা ৩১ নং ৰাষ্ট্ৰীয় ঘাইপথে ইয়াক ভাৰতৰ অন্যন্য অংশ সমূহৰ সৈতে সংযোগ কৰিছে৷

শিক্ষা

ৰাজনীতি

সৰভোগ কোকৰাঝাৰ (লোকসভা সমষ্টি)ৰ অন্তৰ্ভুক্ত৷.

উল্লেখযোগ্য ঠাই

মহাপ্ৰভু শ্ৰী শ্ৰী গৰখীয়া গোসাঁইৰ থান

উল্লেখযোগ্য ব্যক্তি

১। স্বৰ্গীয় ঘনশ্যাম তালুকদাৰ, জননেতা/বৰনগৰ মহাবিদ্যালয়ৰ প্ৰতিষ্ঠাতা
২৷ সৰভোগ অঞ্চলৰ প্ৰতিষ্ঠিত শিক্ষাবিদ সকলৰ ভিতৰত হ'ল শিক্ষাবিদ কালীনাথ গোস্বামী,হৰমোহন নাথ,গৰ্গেশ্বৰ দাস,অশ্বিনী তালুকদাৰ,সত্যতিংকৰ ভট্টাচাৰ্য আদি মহান ব্যক্তি আৰু শিক্ষাবিদ সকল ৷

তথ্যসূত্ৰ

শ্ৰেণী:অসমৰ নগৰ-মহানগৰ
ইউৰোপিয়ান প্লেটফৰ্ম অৱ উইমেন চাইন্টিষ্টছ

ইউৰোপিয়ান প্লেটফৰ্ম অৱ উইমেন চাইণ্টিষ্টছ (ইংৰাজী: European Platform of Women Scientists; চমুকৈ EPWS) হৈছে এক ছত্ৰছায়া সংগঠন যিয়ে ইউৰোপৰ ২৭খন দেশ আৰু ইউৰোপীয় ইউনিয়নৰ গৱেষণা তথা প্ৰযুক্তিগত উন্নয়নৰ ফ্ৰেমৱৰ্ক প্ৰগ্ৰেমৰ সৈতে জড়িত দেশসমূহৰ সকলো শাখাৰ গৱেষণাত লিংগ সমতাৰ বাবে প্ৰতিশ্ৰুতিবদ্ধ বিজ্ঞানী মহিলা আৰু সংগঠনসমূহৰ নেটৱৰ্কসমূহক একগোট কৰে। এই প্লেটফৰ্মখনে যিকোনো শাখাত কাম কৰা গৱেষক আৰু প্ৰাকৃতিক বিজ্ঞানৰপৰা আৰম্ভ কৰি সমাজ বিজ্ঞানলৈকে (কেৱল বিজ্ঞান, অভিযান্ত্ৰিকী আৰু প্ৰযুক্তিতে সীমাবদ্ধ নহয়) বহল অৰ্থত বিজ্ঞানৰ সৈতে জড়িত সকলোকে আদৰণি জনায়। বৰ্তমান এই সংগঠনটোত ১০০তকৈও অধিক সদস্য সংগঠন আছে, যিয়ে সমগ্ৰ ইউৰোপৰ শৈক্ষিক আৰু উদ্যোগিক গৱেষণাৰ সৈতে জড়িত ১২,০০০তকৈও অধিক মহিলা গৱেষকৰ হৈ কাম কৰি আছে।

ই এটা লাভহীন প্ৰতিষ্ঠান। ই সকলো শাখাৰ গৱেষণাত লিংগ সমতাৰ বাবে প্ৰতিশ্ৰুতিবদ্ধ বিজ্ঞানী মহিলা আৰু সংগঠনসমূহৰ এক ছত্ৰছায়া নেটৱৰ্ক। ইয়াৰ প্ৰধান কাৰ্যালয় বেলজিয়ামৰ ব্ৰাছেলছত অৱস্থিত।

উদ্দেশ্য

২০০৫ চনৰ নৱেম্বৰ মাহত বেলজিয়ামৰ আইন অনুসৰি এক আন্তঃৰাষ্ট্ৰীয় লাভহীন প্ৰতিষ্ঠান হিচাপে ইয়াক আইনীভাৱে প্ৰতিষ্ঠা কৰা হৈছিল। ১১ গৰাকী উচ্চ পদস্থ বিজ্ঞানী মহিলাৰদ্বাৰা গঠিত এখন আন্তঃৰাষ্ট্ৰীয় আৰু বহুমুখী প্ৰশাসনীয় ব'ৰ্ডৰদ্বাৰা পৰিচালিত এই সংগঠনটোৱে ইউৰোপীয় গৱেষণা নীতিত এক নতুন কৌশলগত আহিলা হিচাপে কাম কৰে। ই গৱেষণা আৰু গৱেষণা নীতি প্ৰক্ৰিয়াত বিজ্ঞানী মহিলাসকলৰ উন্নত অংশগ্ৰহণ সুনিশ্চিত কৰাৰ লগতে গৱেষণাত লিংগ সমতা অন্তৰ্ভুক্ত কৰাৰ বাবে ইউৰোপীয় পৰ্যায়ত লোৱা বিভিন্ন পদক্ষেপসমূহক পৰিপূৰক হিচাপে সহায় কৰে।

লক্ষ্যসমূহ

প্লেটফৰ্মখনৰ মুখ্য লক্ষ্যসমূহ হৈছে:

সকলো শাখাৰ বিজ্ঞানী মহিলাসকলৰ মাজত নেটৱৰ্কিং গঢ়ি তোলা আৰু বৰ্তমানৰ নেটৱৰ্কসমূহক একত্ৰিত কৰা; বিশেষকৈ মধ্য আৰু পূব ইউৰোপৰ লগতে ব্যক্তিগত খণ্ডৰ বিজ্ঞানী মহিলাসকলৰ মাজত নেটৱৰ্কিং কাৰ্যসূচীক প্ৰসাৰিত কৰা।
ইউৰোপীয় গৱেষণা আৰু ইয়াৰ নীতি নিৰ্ধাৰণকাৰী সংস্থাসমূহত বিজ্ঞানী মহিলাৰ অংশগ্ৰহণ বৃদ্ধি কৰা – যেনে প্ৰকল্প গৱেষক, নেতা আৰু সমন্বয়ক হিচাপে, লগতে পৰ্যালোচনা তথা মূল্যায়ন পেনেল আৰু উচ্চ পৰ্যায়ৰ বিশেষজ্ঞ গোটসমূহত তেওঁলোকৰ উপস্থিতি সুনিশ্চিত কৰা।
ৰাষ্ট্ৰীয় আৰু ইউৰোপীয় গৱেষণা কাৰ্যসূচীত বিজ্ঞানী মহিলাৰ অংশগ্ৰহণ বৃদ্ধি কৰা, বিশেষকৈ ইউৰোপীয় ইউনিয়নৰ গৱেষণা আৰু প্ৰযুক্তিগত উন্নয়নৰ সপ্তম ফ্ৰেমৱৰ্ক প্ৰগ্ৰেমত (FP7)।
সকলো বৈজ্ঞানিক ক্ষেত্ৰতে বিজ্ঞান আৰু গৱেষণা নীতিত লিংগ সমতাৰ গুৰুত্ব তথা ইয়াৰ অন্তৰ্ভুক্তিৰ বিষয়ে সজাগতা বৃদ্ধি কৰা, লগতে এক অন্তৰ্ভুক্তিমূলক আৰু লিংগ-সংবেদনশীল উৎকৰ্ষ তথা উদ্ভাৱনৰ ধাৰণাক প্ৰসাৰিত কৰা।

তথ্যসূত্ৰ

বাহ্যিক সংযোগ

শ্ৰেণী:নাৰী
শ্ৰেণী:বিজ্ঞান
ভাগ্যৱতী কছাৰী

ভাগ্যৱতী কছাৰী ( জন্ম: ১ জানুৱাৰী, ১৯৯২) এগৰাকী ভাৰতীয় বক্সাৰ। তেওঁ ছাৰ্বিয়াৰ চম্বৰত অনুষ্ঠিত নৱম নেশ্বনছ কাপ বক্সিং টুৰ্ণামেণ্টত ৰূপৰ পদক অৰ্জন কৰে। ইয়াৰোপৰি গুৱাহাটীত অনুষ্ঠিত দ্বিতীয় ইণ্ডিয়া অপেন আন্তঃৰাষ্ট্ৰীয় বক্সিং টুৰ্ণামেণ্টত সোণৰ পদক, বেংককত অনুষ্ঠিত থাইলেণ্ড অপেন আন্তঃৰাষ্ট্ৰীয় বক্সিং টুৰ্ণামেণ্টত ব্ৰঞ্জৰ পদক আৰু কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ সোণৰ পদক অৰ্জন কৰে।

প্ৰাৰম্ভিক জীৱন

ভাগ্যৱতীৰ জন্ম হয় ১৯৯২ চনৰ ১ জানুৱাৰীত। তেওঁৰ দেউতাকৰ নাম দেবেন কছাৰী আৰু মাকৰ নাম চৈত্ৰ কছাৰী। তেওঁ অসমৰ ওদালগুৰি জিলাৰ টংলাৰ ওচৰৰ উদমাৰী গাঁৱৰ বাসিন্দা। সৰুৰে পৰা এজন ক্ৰীড়াপ্ৰেমী হিচাপে ভাগ্যৱতীৰ বক্সিঙৰ সৈতে মুখামুখি হোৱাটো পূৰ্বনিৰ্ধাৰিত পৰিকল্পনা আছিল। ষষ্ঠ শ্ৰেণীত, তেওঁ ফুটবল শিকিবলৈ আৰম্ভ কৰে। বিদ্যালয়ত উচ্চ মাধ্যমিক পৰ্যায়লৈ উৰ্ত্তীণ হোৱাৰ লগে লগে তেওঁ ভলীবল আৰু কাবাডীৰ সৈতে জড়িত হৈ পৰে। খেলৰ প্ৰতি তেওঁৰ আগ্ৰহ দেখি, বিদ্যালয়ৰ এজন শিক্ষকে কছাৰীক বক্সিং খেলিবলৈ পৰামৰ্শ দিছিল। প্ৰথম অৱস্থাত এই সম্পৰ্কে মাক-দেউতাক কিছু চিন্তাত পৰে যদিও ভাগ্যৱতীৰ খুৰাকে তেওঁলোকক তেওঁলোকৰ ছোৱালীক নিজৰ সপোন অনুসৰণ কৰিবলৈ দিবলৈ সৈমান কৰাই। ২০০৯ চনত, ভাগ্যৱতীয়ে কোকৰাঝাৰত (ভাৰতীয় ক্ৰীড়া প্ৰাধিকৰণ)ত যোগদান কৰিছিল আৰু তেতিয়াৰ পৰা তেওঁ এই দিশত ক্ৰমান্বয়ে নিজৰ দক্ষতা বৃদ্ধি কৰে। তেওঁ ভাৰতীয় বক্সিং ফেডাৰেচনত পঞ্জীভুক্ত খেলুৱৈ আৰু ভাৰতীয় ৰেলৱেৰ এগৰাকী কৰ্মচাৰী। তেওঁ ৰেলৱে ক্ৰীড়া প্ৰচাৰ বোৰ্ডৰ সমৰ্থনত বক্সিং খেলে।

বক্সিং কেৰিয়াৰ

২০০৯ চনত মিজোৰামৰ আইজলৰ ৰামলাম স্পৰ্টচ কমপ্লেক্সত অনুষ্ঠিত পঞ্চম যুৱ মহিলা ৰাষ্ট্ৰীয় বক্সিং চেম্পিয়নশ্বিপত কছাৰীয়ে ব্ৰঞ্জৰ পদক লাভ কৰিছিল। ২০১১ চনত, তেওঁ উত্তৰাখণ্ডত এছ.এইচ.এন.চি. শৰ্মা মেম'ৰিয়েল ফেডাৰেচন কাপ মহিলা বক্সিং চেম্পিয়নশ্বিপ ২০১০-১১ আৰু ভূপালত অনুষ্ঠিত দ্বাদশ ছিনিয়ৰ মহিলা ৰাষ্ট্ৰীয় বক্সিং চেম্পিয়নশ্বিপত দুটাকৈ ব্ৰঞ্জৰ পদক লাভ কৰিবলৈ সক্ষম হয়।

ভাৰতৰ নতুন দিল্লীত অনুষ্ঠিত হোৱা আৰু অলিম্পিক বক্সাৰ মেৰী কমৰ নেতৃত্বত অনুষ্ঠিত দশম মহিলা বিশ্ব বক্সিং চেম্পিয়নশ্বিপ ২০১৮ত কছাৰী ১০ জনীয়া ভাৰতীয় দলৰ অংশ আছিল।

২০১৯, ২-৮ ডিচেম্বৰ তাৰিখলৈ কেৰালাৰ কান্নুৰত অনুষ্ঠিত চতুৰ্থ এলিট মহিলা ৰাষ্ট্ৰীয় বক্সিং চেম্পিয়নশ্বিপত তেওঁ অংশগ্ৰহণ কৰিছিল। তেওঁ উক্ত প্ৰতিযোগিতাত শৈলী সিঙক ৫-০ অংকৰ ব্যৱধানত পৰাস্ত কৰি ৮১ কিলোগ্ৰাম শাখাত সোণৰ পদক জিকিছিল।

২০১৯ চনৰ ছেপ্টেম্বৰ মাহত, কছাৰীয়ে জানিবলৈ দিছিল যে গুৱাহাটীৰ মালিগাঁওস্থিত বাসগৃহৰ পৰা চোৰে তেওঁ লাভ কৰা বিভিন্ন প্ৰতিযোগিতাৰ পদক আৰু স্মাৰক আদি চুৰি কৰিছিল।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বক্সাৰ
আগ্নেয়াস্ত্ৰ

]], আগ্নেয়াস্ত্ৰৰ ডিজাইনত যথেষ্ট প্ৰভাৱ পেলোৱা দুটা সাধাৰণ আগ্নেয়াস্ত্ৰ
আগ্নেয়াস্ত্ৰ হ’ল যিকোনো ধৰণৰ বন্দুক যিয়ে বিস্ফোৰক চাৰ্জ ব্যৱহাৰ কৰে আৰু ইয়াক কোনো ব্যক্তিয়ে সহজে কঢ়িয়াই নিব পৰা আৰু চলাব পৰাকৈ ডিজাইন কৰা হয়। এই শব্দটোক বিভিন্ন দেশত আইনগতভাৱে অধিক সংজ্ঞায়িত কৰা হৈছে।

প্ৰথম আগ্নেয়াস্ত্ৰৰ উৎপত্তি ১০ম শতিকাৰ চীনত হৈছিল, যেতিয়া বাৰুদ আৰু পেলেট প্ৰজেক্টাইলযুক্ত বাঁহৰ নলী বৰশীত লগোৱা হৈছিল। ১১৩২ চনত De'an-ৰ ঘেৰাওত এই অস্ত্ৰ সফলভাৱে ব্যৱহাৰ হৈছিল। পিছলৈ ইয়াক ধাতুৰ নলীত পৰিণত কৰি হেণ্ড কামান ৰূপে উন্নয়ন কৰা হয়।

চতুৰ্দশ শতিকাৰ পৰাই এই প্ৰযুক্তি সমগ্ৰ ইউৰেছিয়াত বিয়পি পৰে। পুৰণি আগ্নেয়াস্ত্ৰত সাধাৰণতে ক'লা গুড়ি ব্যৱহাৰ কৰা হৈছিল, কিন্তু আধুনিক আগ্নেয়াস্ত্ৰত ধোঁৱাবিহীন গুড়ি বা অন্যান্য বিস্ফোৰক প্ৰপেলেণ্ট ব্যৱহাৰ কৰা হয়। আধুনিক আগ্নেয়াস্ত্ৰৰ বেছিভাগেই ৰাইফলযুক্ত বেৰেল থকা হয় যাতে গুলীৰ উৰণ অধিক স্থিৰ হয়।

আধুনিক আগ্নেয়াস্ত্ৰ সাধাৰণতে ইয়াৰ কেলিবাৰ (যেনে ৭.৬২ মিমি, .৩০৮ ইঞ্চি), কাৰ্য্য ব্যৱস্থা (যেনে মাজললোডাৰ, বল্ট-একশ্যন, অৰ্ধ-স্বয়ংক্ৰিয়), আৰু ব্যৱহাৰৰ উদ্দেশ্য (যেনে স্নাইপাৰ ৰাইফল, শ্বটগান) অনুসৰি বৰ্ণনা কৰা হয়।

ব্লাণ্ট অস্ত্ৰ হিচাপে ব্যৱহাৰ

আগ্নেয়াস্ত্ৰক ব্লাণ্ট অস্ত্ৰ হিচাপে ব্যৱহাৰ কৰা হয়, বিশেষকৈ যেতিয়া গুলী শেষ হৈ যায় বা গোলাবাৰুদ সংৰক্ষণৰ প্ৰয়োজন হয়। উদাহৰণস্বৰূপে:

Buttstroking, আগ্নেয়াস্ত্ৰৰ বাট ষ্টকেৰে আঘাত কৰা।
Pistol-whipping, কাৰোবাক হেণ্ডগানেৰে মাৰি আঘাত কৰা।
Bayonet attachment নোহোৱাকৈ আগ্নেয়াস্ত্ৰৰ মুখৰ মূৰেৰে আঘাত কৰা।

আৰু চাওক

AK-47
বাৰুদ

তথ্যসূত্ৰ

শ্ৰেণী:অস্ত্ৰ
শ্ৰেণী:আগ্নেয়াস্ত্ৰ
শ্ৰেণী:প্ৰযুক্তি
লীলা নাইডু

লীলা নাইডু (; ১৯৪০ – ২৮ জুলাই ২০০৯) এগৰাকী ভাৰতীয় অভিনেত্ৰী আছিল। তেওঁ বাস্তৱ জীৱনৰ নানাৱতী গোচৰৰ আধাৰত নিৰ্মিত য়ে ৰাষ্টে হ্যায় প্যাৰ কে (১৯৬৩) আৰু মাৰ্চেণ্ট আইভৰি প্ৰডাকচনৰ প্ৰথমখন ছবি দ্য হাউছহোল্ডাৰকে ধৰি কম সংখ্যক হিন্দী আৰু ইংৰাজী ছবিত অভিনয় কৰিছিল। ১৯৫৪ চনত ফেমিনা মিছ ইণ্ডিয়া হিচাপে পৰিগণিত হৈছিল আৰু মহাৰাণী গায়ত্ৰী দেৱীৰ সৈতে Vogue আলোচনীত "বিশ্বৰ দহগৰাকী আটাইতকৈ ধুনীয়া মহিলা"ৰ তালিকাত অন্তৰ্ভুক্ত হৈছিল, যিখন তালিকা ১৯৫০ দশকৰ পৰা ১৯৬০ দশকলৈকে বিশ্বৰ বিশিষ্ট ফেশ্বন আলোচনীসমূহত তেওঁক অবিৰতভাৱে অন্তৰ্ভুক্ত হৈছে। ধ্ৰুপদী সৌন্দৰ্য্য আৰু সূক্ষ্ম অভিনয় শৈলীৰ বাবে তেওঁক স্মৰণ কৰা হয়।

প্ৰাৰম্ভিক জীৱন

লীলা নাইডুৰ ভাৰতৰ বম্বেত (বৰ্তমান মুম্বাই) জন্ম হৈছিল । তেওঁৰ পিতৃ অন্ধ্ৰপ্ৰদেশৰ চিট্টুৰ জিলাৰ মদনাপল্লেৰ ড° পট্টিপতি ৰমাইয়া নাইডু, এজন সুপৰিচিত পাৰমাণৱিক পদাৰ্থবিজ্ঞানী আৰু পেৰিছত ডক্টৰেট ডিগ্ৰীৰ থিছিছৰ বাবে নোবেল বঁটা বিজয়ী মেৰী কুৰীৰ তত্বাৱধানত কাম কৰিছিল। পেৰিছত মেডাম কিউৰীৰ এটা লেব তেওঁ চলাইছিল। তেওঁ দক্ষিণ-পূব এছিয়াৰ বাবে ইউনেস্ক’ৰ বৈজ্ঞানিক উপদেষ্টা আছিল, আৰু পিছলৈ টাটা গ্ৰুপৰ উপদেষ্টা হৈছিল। তেওঁৰ মাতৃ সাংবাদিক আৰু ইণ্ড'লজিষ্ট, দক্ষিণ-ফ্ৰান্সৰ পণ্ট ডি এভিগননৰ ড° মাৰ্থে মাংগে নাইডু, চুইছ-ফ্ৰান্স মূলৰ আছিল আৰু ছ’ৰবনৰ পৰা পি এইচ ডি লাভ কৰিছিল। মাৰ্থেৰ ৭টা গৰ্ভপাত হোৱাৰ বাবে আঠটা গৰ্ভাৱস্থাৰ ভিতৰত লীলা নাইডু আছিল একমাত্ৰ জীয়াই থকা সন্তান।

চলচ্চিত্ৰপঞ্জী

অনুৰাধা (১৯৬২)
উমিদ (১৯৬২)
য়ে ৰাস্তে হ্যায় প্যাৰ কে (১৯৬৩)
গৃহস্থ (১৯৬৩)
বাঘী (১৯৬৪)
আব্ৰু (১৯৬৮) .
গুৰু (১৯৬৯)
ত্ৰিকাল (১৯৮৫)
ইলেক্ট্ৰিক মুন (১৯৯২) ..

তথ্য সংগ্ৰহ

বাহ্যিক সংযোগ

May you stay forever young:Profile
Flower in the shade: Leela Naidu passes away
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ইংৰাজী চলচ্চিত্ৰৰ অভিনেত্ৰী
কল্যাণ ভূঞা

কল্যাণ ভূঞা (ইংৰাজী: Kalyan Bhuyan, জ. ১৯৭৫) এগৰাকী কবি, প্ৰবন্ধকাৰ, অনুবাদক আৰু লোকবোধ্য বিজ্ঞান লেখক। ডিব্ৰুগড় বিশ্ববিদ্যালয়ৰ পদাৰ্থবিজ্ঞান বিভাগত অধ্যাপক হিচাপে কৰ্মৰত ড° কল্যাণ ভূঞাই অসমৰ আগশাৰীৰ কাকত-আলোচনীত তাত্ত্বিক পদাৰ্থবিজ্ঞান আৰু বিজ্ঞানৰ ইতিহাস বিষয়ক জনপ্ৰিয় বিজ্ঞানধৰ্মী প্ৰবন্ধ নিয়মীয়াকৈ লিখি অহাৰ সমান্তৰালভাৱে চুটি গল্প আৰু কবিতাৰ জৰিয়তে সৃষ্টিশীল সাহিত্যৰ ক্ষেত্ৰখনতো খোজ দিবলৈ সক্ষম হৈছে। য়ুভাল নোৱা হাৰাৰি, ইচমত চুগতাই আৰু অমৰ্ত্য সেনৰ গ্ৰন্থ অসমীয়ালৈ অনুবাদ কৰি তেওঁ এগৰাকী অনুবাদক হিচাপেও নিজকে প্ৰতিষ্ঠা কৰিবলৈ সক্ষম হৈছে। তেওঁৰ কবিতা বাংলা আৰু ইংৰাজী ভাষালৈ অনূদিত হৈছে আৰু ৰাষ্ট্ৰীয় পৰ্যায়ত প্ৰকাশিত হৈছে। তেওঁ কবিতা অধ্যয়ন গোটৰ যুটীয়া সম্পাদক।

জন্ম

১৯৭৫ চনত ধেমাজিৰ চিচিবৰ গাঁৱত কল্যাণ ভূঞাৰ জন্ম। তেওঁৰ পিতৃ আছিল প্ৰয়াত প্ৰভাত ভূঞা আৰু মাতৃ প্ৰয়াত পঞ্চৱতী ভূঞা।

শিক্ষা

ডিব্ৰুগড় বিশ্ববিদ্যালয়ৰপৰা পদাৰ্থবিজ্ঞান বিষয়ত তেওঁ স্নাতকোত্তৰ ডিগ্ৰী লাভ কৰে।

সাহিত্যকৰ্ম

মৌলিক গ্ৰন্থ

নিক'লাছ ক'পাৰনিকাছ, প্ৰকাশন শাখা, ডিব্ৰুগড় বিশ্ববিদ্যালয়।
গৰু আৰু অন্যান্য কবিতা, পাঞ্চজন্য বুকছ, ২০২০, ISBN 978-93-88645-75-1।
The Sky over the Window, অনুবাদ: আনন্দ বৰমুদৈ, Poetry Without Fear, ২০২৪, ISBN 978-81-975772-3-9।

অনুবাদ

তুলাপাতৰ আভৰণ, অসম পাবলিচিং কোম্পানী, ২০২১, ISBN 978-93-92305-06-1।
ছেপিয়েনজ : মানৱ প্ৰজাতিৰ এক চমু ইতিহাস, অসম পাবলিচিং কোম্পানী, ২০২২, ISBN 978-93-92305-47-4I
পৃথিৱীয়েই মোৰ ঘৰ, অসম পাবলিচিং কোম্পানী, ২০২৪, ISBN 978-93-92305-57-3।

সম্পাদিত গ্ৰন্থ

ক'ভিড সময়ৰ কবিতা (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২০।
ক'ভিড সময়ৰ গল্প (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২১, ISBN 978-93-92305-14-6।
সমালোচনা কলা আৰু সাধনা (প্ৰকল্প ৰঞ্জন ভাগৱতীৰ সৈতে যুটীয়াভাৱে), Poetry Without Fear, ২০২৪, ISBN 978-81-975772-1-5।

তথ্য সংগ্ৰহ

শ্ৰেণী:অনুবাদক
শ্ৰেণী:অসমীয়া কবি
শ্ৰেণী:অসমীয়া সাহিত্যিক